**DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR.TS-73 „DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS SUDARYMO IR NUOSTATŲ PATVIRTINIMO“ DALINIO PAKEITIMO**

2017 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos sveikatos sistemos įstatymo 63 straipsnio 6 punktu, 69 straipsnio 1 dalimi, Rokiškio rajono taryba n u s p r e n d ž i a:

 Pakeisti Rokiškio rajono savivaldybės tarybos 2016 m. kovo 25 d. sprendimo TS-73 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ 1 punktą:

 vietoje žodžių „Jolanta Katinauskienė – Centralizuotos buhalterinės apskaitos skyriaus buhalterė “ įrašyti žodžius „Evelina Tupalskytė – Rokiškio rajono savivaldybės gydytoja, vyriausioji specialistė, bendruomenės sveikatos tarybos pirmininkė“,

 vietoje žodžių „Agnė Šapokaitė – Rokiškio rajono savivaldybės visuomenės sveikatos biuro direktorė, Bendruomenės sveikatos tarybos pirmininkė“ įrašyti žodžius „Agnė Šapokaitė – Rokiškio rajono savivaldybės visuomenės sveikatos biuro direktorė“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vitalis Giedrikas

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR.TS-73 „DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS SUDARYMO IR NUOSTATŲ PATVIRTINIMO“ DALINIO PAKEITIMO**

**AIŠKINAMASIS RAŠTAS**

2017-03-31

 **Parengto sprendimo projekto tikslai ir uždaviniai.** Tikslas − pakeisti Rokiškio rajono savivaldybės bendruomenės sveikatos tarybą, nes deleguojamas kitas narys, taip pat keičiamas bendruomenės sveikatos tarybos pirmininkas, todėl vietoje žodžių „Jolanta Katinauskienė – Centralizuotos buhalterinės apskaitos skyriaus buhalterė “ įrašoma „Evelina Tupalskytė – Rokiškio rajono savivaldybės gydytoja, vyriausioji specialistė, bendruomenės sveikatos tarybos pirmininkė, o vietoje žodžių „Agnė Šapokaitė – Rokiškio rajono savivaldybės visuomenės sveikatos biuro direktorė, bendruomenės sveikatos tarybos pirmininkė“ – „Agnė Šapokaitė – Rokiškio rajono savivaldybės visuomenės sveikatos biuro direktorė“. Uždavinys – priimti savivaldybės taryboje sprendimą ,,Dėl Rokiškio rajono savivaldybės tarybos 2015 m. vasario 27 d. sprendimo Nr. 44 ,,Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ dalinio pakeitimo.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 6 punktas, 18 straipsnio 1 dalims, Lietuvos Respublikos sveikatos sistemos įstatymo 63 straipsnio 6 punktas, 69 straipsnio 1 dalis.

 **Sprendimo projekto esmė**. Priėmus šį sprendimą, veiks papildytos sudėties Rokiškio rajono savivaldybės bendruomenės sveikatos taryba. Tarybos veikloje dalyvausiantys asmenys yra atitinkamos darbo srities specialistai, todėl bus užtikrintas efektyvus Rokiškio rajono savivaldybės bendruomenės sveikatos tarybos funkcijų vykdymas.

 **Galimos pasekmės, priėmus siūlomą tarybos sprendimo projektą:**

neigiamų pasekmių nenumatoma;

 teigiamos – tarybos veikla bus viešinama.

 **Kokia sprendimo nauda Rokiškio rajono gyventojams.** Dėl savivaldybės gydytojos paskyrimo, bus efektyviau įgyvendinama Rokiškio rajono savivaldybėje valstybės ir savivaldybės sveikatos politika.

 **Finansavimo šaltiniai ir lėšų poreikis.** Taryba dirba neatlyginamai, lėšų nereikia.

 **Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Skyriaus vedėjas Vitalis Giedrikas